ลองใช้วิธีที่ทำได้ที่บ้าน ใช้ยา ป้องกันการเป็นหวัดในอนาคต
แพทย์ได้แนะนำว่าการดื่มน้ำเยอะๆ จะช่วยลดอาการหวัด ให้เริ่มดื่มน้ำเยอะตั้งแต่เริ่มมีอาการแน่นจมูกซึ่งเป็นสัญญาณแรกของหวัด ให้ดื่มน้ำเพิ่มขึ้นกว่าปกติเพื่อป้องกันไม่ให้เจ็บคอ  การดื่มชาเขียวเมื่อคุณเป็นหวัดก็ดีเยี่ยมทีเดียว ชาเขียวอุดมไปด้วยสารต้านอนุมูลอิสระที่จะช่วยให้ร่างกายยับยั้งการติดเชื้อ ยิ่งดื่มน้ำเยอะเท่าไหร่ ก็จะยิ่งดียิ่งขึ้นเท่านั้น ถ้าร่างกายของคุณขาดน้ำจะทำให้อาการหวัดของคุณแย่ลง สิ่งหนึ่งที่แย่ที่สุดเมื่อเป็นหวัดคือคุณจะรู้สึกหมดแรง อย่าทำอะไรฝืนตัวเองมากเกินไป วิธีที่ดีที่สุดวิธีหนึ่งที่จะช่วยให้คุณเอาชนะโรคหวัดได้ก็คือการพักผ่อนอย่างเพียงพอเพื่อที่ร่างกายจะได้ใช้พลังงานที่มีในการต่อสู้กับโรคหวัด ลองเข้านอนเร็วกว่าปกติดู โดยปกติแล้วคุณควรที่จะนอนหลับ 7-8 ชั่วโมงต่อคืน เมื่อคุณรู้สึกไม่สบาย ให้นอนนานขึ้นอีก 1-2 ชั่วโมง การนอนหลับพักผ่อนจะทำให้ร่างกายเยียวยาตนเอง จริงๆ แล้วซุปไก่ที่แม่ของพวกเราชอบให้ทานนั้นสามารถช่วยบรรเทาอาการหวัดและทำให้คุณรู้สึกดีได้เร็วขึ้น นักวิทยาศาสตร์ยังคงทำการวิจัยในเรื่องนี้อยู่ แต่หลายๆ งานวิจัยระบุว่าซุปไก่จะลดการแพร่กระจายของเมือกน้ำมูก ดังนั้น มันจึงลดอาการหวัดที่เกิดขึ้นที่ระบบหายใจส่วนบน มีรายงานระบุว่าคุณจะได้ประโยชน์เดียวกันจากซุปที่ทำเองและซุปที่ซื้อมาจากร้านค้า  มีอาหารอื่นๆ อีกที่ได้รับการพิสูจน์แล้วว่าสามารถบรรเทาหวัดได้ เช่น โยเกิร์ต โดยมันมีแบคทีเรียที่ "ดี" ซึ่งจะช่วยให้ร่างกายของคุณจัดการกับการติดเชื้อ  กระเทียมมีคุณสมบัติหลายอย่างที่ช่วยเสริมภูมิต้านทาน ให้ใส่มันลงไปในซุปไก่เพื่อให้ได้ประโยชน์มากขึ้น ทานขิง มันจะช่วยบรรเทาอาการปวดท้องได้ ขิงเป็นส่วนผสมที่ดีที่ควรใส่ไปในซุปไก่ของคุณ สมุนไพรเอ็กไคนาเชีย (Echinacea) ได้นำมาใช้ในการเสริมสร้างภูมิคุ้มกันและรักษาอาการป่วยมาอย่างยาวนาน มีรายงานเมื่อไม่นานมานี้ระบุว่าการใช้สมุนไพรชนิดนี้จะช่วยให้คุณหายหวัดเร็วขึ้นมาก อย่างไรก็ตาม เอ็กไคนาเชียและสมุนไพรอื่นๆ นั้นอาจจะมีผลข้างเคียง ให้พูดคุยกับแพทย์ก่อนที่จะใช้อาหารเสริมเอ็กไคนาเชียเพราะมันอาจจะมีผลเสียกับยาหรืออาหารเสริมอื่นๆ ที่คุณใช้อยู่  อาหารเสริมเอลเดอร์เบอร์รี่ (Elderberry) จะช่วยรักษาอาการหวัด คุณสามารถหาอาหารเสริมนี้ได้ทั้งในรูปแบบยาเม็ดและยาน้ำ มันจะทำหน้าที่เหมือนยาแก้คันและลดอาการบวมในจมูก เปลือกต้นสลิปเปอร์รี่เอล์ม (Slippery Elm) จะช่วยบรรเทาความรู้สึกไม่สบายเมื่อเจ็บคอ ผู้เชี่ยวชาญด้านสมุนไพรและแพทย์ให้ระวังการใช้สมุนไพรชนิดนี้หากคุณตั้งครรภ์อยู่ ถ้าคุณรู้สึกยังไหว คุณควรที่จะออกกำลังกายอย่างพอดี การออกไปเดินเล่นนอกบ้านระยะทางสั้นๆ ก่อนอาหารเที่ยงก็จะมีประโยชน์ การออกกำลังกายเบาๆ จะช่วยเปิดทางเดินหายใจให้โล่งและบรรเทาอาการหวัดได้ชั่วคราว  อย่าออกกำลังกายแบบคาร์ดิโออย่างหนักถ้าคุณหายใจลำบากเพราะแน่นจมูก ให้ออกกำลังกายเบาๆ หรือแค่พอดีๆ การออกกำลังกายนั้นเป็นวิธีธรรมชาติที่จะกระตุ้นให้คุณอารมณ์ดี ดังนั้นคุณก็อาจจะรู้สึกแย่น้อยลงหลังจากที่ได้ยืดเส้นยืดสายนิดหน่อย อย่าออกกำลังกายถ้าคุณเป็นไข้ ไอ และท้องเสีย หรือถ้าคุณรู้สึกเหนื่อยล้าหรือปวดตัว ลองอาบน้ำอุ่นดู มันไม่เพียงแต่คลายกล้ามเนื้อที่ตึงเท่านั้น แต่ยังช่วยลดอาการแน่นจมูกด้วย ตอนที่คุณอาบน้ำฝักบัวอยู่ ลองสั่งน้ำมูกเบาๆ โดยสั่งทีละข้าง คุณจะสังเกตได้ว่าไอน้ำอุ่นจะช่วยให้คุณหายใจได้สะดวกขึ้น  ถ้าคุณไม่มีเวลาที่จะอาบน้ำ คุณก็ยังสามารถใช้ไอน้ำอุ่นได้โดยเปิดน้ำร้อนที่อ่างน้ำในห้องน้ำและให้ก้มหน้าลงไปเหนือชามน้ำหรืออ่างน้ำโดยที่คลุมผ้าขนหนูที่ศีรษะไว้เพื่อกักไอน้ำ หายใจเข้าลึกๆ เพื่อให้ได้ประโยชน์จากไอน้ำอย่างเต็มที่ ลองเพิ่มสมุนไพรลงไปในน้ำ โดยหยดน้ำมันยูคาลิปตัส 2-3 หยดลงไปในอ่างอาบน้ำ รายงานบางชิ้นระบุว่ายูคาลิปตัสจะช่วยลดอาการไอ  สะระแหน่นั้นก็มีประโยชน์มาก สารเมนทอลซึ่งเป็นสารออกฤทธิ์ในสะระแหน่จะช่วยบรรเทาอาการแน่นจมูก คุณสามารถหยดน้ำมันสะระแหน่หรือน้ำมันเปปเปอร์มินท์ลงไปในอ่างอาบน้ำเพื่อให้ได้รับประโยชน์ยิ่งขึ้น การหาซื้อยาแก้หวัดที่เหมาะสมกับคุณที่สุดตามร้านขายยานั้นอาจจะเป็นเรื่องท้อแท้สำหรับคุณ มียาหลากหลายชนิดมากซึ่งมันก็ยากที่จะรู้ว่าชนิดไหนที่เหมาะกับคุณที่สุด โดยเฉพาะเมื่อคุณกำลังป่วยอยู่อย่างนี้ ให้ขอให้เภสัชกรแนะนำยาที่ปลอดภัยและได้ผลกับคุณ อธิบายอาการของคุณกับเภสัชกรให้ชัดเจน ขอให้แน่ใจว่าคุณได้บอกเภสัชกรว่าคุณมีอาการง่วงซึมมากๆ หรือมีปัญหาในการนอน คุณควรที่จะบอกเขาด้วยว่าคุณมีอาการแพ้หรือไวกับสิ่งใดบ้าง คุณคงไม่อยากจะใช้ยาที่ซื้อมาจำนวนมาก ซึ่งมันจะทำให้คุณง่วงและอาจจะทำให้มีปัญหาสุขภาพอื่นๆ ตามมาได้ อย่างไรก็ตาม คุณควรใช้ยาชนิดเดียวในการจัดการกับโรคหวัดเพื่อความปลอดภัย เลือกยาที่จะช่วยจัดการอาการที่คุณรู้สึกว่ามันแย่ที่สุด ถ้าอาการหวัดทำให้คุณตื่นและไอในตอนกลางคืนให้มองหายาในร้านขายยาที่มีสารที่มีชื่อว่า Dextromethorphan โรคหวัดนั้นมาพร้อมกับอาการเจ็บปวดหลายอย่างและบางครั้งก็อาจทำให้เป็นไข้ คุณอาจจะเจ็บกล้ามเนื้อและข้อต่อ ซึ่งคุณก็อาจจะรู้สึกแย่ ลองใช้ยาแก้ปวดที่ซื้อได้ตามร้านขายยาเพื่อบรรเทาอาการเหล่านี้  แอสไพรินและไอบูโพรเฟนนั้นได้ผลดีในการทำให้คุณหายจากหวัด แต่ขอให้ระลึกไว้ว่าคุณควรที่จะระวังในเรื่องปริมาณยาที่ระบุในขวดยา ระมัดระวังเมื่อให้เด็กทานยาแอสไพรินเพราะมันเกี่ยวข้องกับโรคเรย์ซินโดรม (Reye's syndrome) อย่าให้เด็กที่อายุน้อยกว่า 2 ขวบทานยาแอสไพริน และอย่าให้เด็กที่ฟื้นจากการเป็นอีสุกอีใสหรือไข้หวัดใหญ่ทานยาแอสไพริน ให้ปรึกษากับแพทย์ก่อนเสมอ ถ้าคุณเป็นหวัดธรรมดา แพทย์ก็อาจจะไม่สามารถช่วยอะไรคุณได้มาก ยาปฏิชีวินะได้รับการยืนยันแล้วว่าสามารถรักษาโรคไข้หวัดธรรมดาได้ดี ไม่ต้องนัดแพทย์ก็ได้ถ้าคุณเป็นแค่หวัดธรรมดา ถ้าอาการของคุณเรื้อรังและร้ายแรงขึ้น คุณควรที่จะโทรศัพท์หาแพทย์ คุณควรที่จะได้คำแนะนำทางการแพทย์โดยเฉพาะอย่างยิ่งถ้าคุณมีปัญหาเรื่องการหายใจ มีหลายขั้นตอนที่คุณสามารถหลีกเลี่ยงไม่ให้เป็นหวัดบ่อยๆ ได้ในอนาคต ขอให้แน่ใจว่าคุณได้ทำตามคำแนะนำพื้นฐานเพื่อที่จะมีสุขภาพดี ตัวอย่างเช่น นอนหลับพักผ่อนอย่างเพียงพอ  อาหารที่ดีต่อสุขภาพนี้จะอุดมไปด้วยผักและผลไม้ที่ช่วยเสริมสร้างภูมิคุ้มกัน นี่จะช่วยให้ร่างกายของคุณจัดการกับเชื้อโรคได้ ลองทำสมาธิ งานวิจัยแสดงผลว่าผู้ที่ทำสมาธิเป็นประจำทุกวันจะป่วยน้อยลงต่อปี นี่อาจจะเป็นเพราะว่าการทำสมาธิจะช่วยลดความเครียด ซึ่งความเครียดจะเป็นการทำให้ระบบภูมิคุ้มกันทำงานหนัก ออกกำลังกายบ่อยๆ ผู้ที่ออกกำลังกาย 5 วันในหนึ่งอาทิตย์จะมีโอกาสป่วยเป็นโรคเกี่ยวกับทางเดินหายใจได้น้อยกว่า เช่น โรคหวัด หวัดและไข้หวัดใหญ่จะแพร่กระจายง่ายมากและจะอยู่ในพื้นผิวแทบทุกอย่าง คุณจะรับเชื้อโรคโดยการสัมผัสสิ่งของในชีวิตประจำวัน เช่น ลูกบิดประตู และโทรศัพท์ ล้างมือบ่อยๆ โดยเฉพาะฤดูระบาดของหวัดและไข้หวัดใหญ่ ใช้สบู่และน้ำอุ่น ถูมืออย่างน้อย 20 วินาที ขอให้แน่ใจว่าคุณใช้ผ้าขนหนูแห้งๆ เช็ดมือ คุณสามารถลดโอกาสที่จะเผชิญกับเชื้อโรคโดยการเช็ดพื้นผิวที่คุณสัมผัสในแต่ละวัน ให้เน้นไปที่บริเวณที่คุณทำงาน เพื่อนร่วมงานอาจจะเป็นแหล่งเชื้อโรคที่พบได้ทั่วไป ขจัดเชื้อโรคออกไปด้วยการใช้ผ้าที่ฆ่าเชื้อแล้วในการทำความสะอาดคอมพิวเตอร์ โทรศัพท์ และปากกาในตอนเช้าและเย็น คุณสามารถใช้วิธีเดียวกันนี้ได้ที่บ้าน ให้เช็ดพื้นผิวของสิ่งที่คุณสัมผัสบ่อยๆ เช่น ก็อกน้ำที่ห้องน้ำ
ทำให้ร่างกายอิ่มน้ำ. พักผ่อน. ทานอาหารที่เหมาะสม. ใช้สมุนไพรในการบรรเทาอาการ. เคลื่อนไหวร่างกาย. ใช้ไอน้ำอุ่น. พูดคุยกับเภสัชกร. รักษาอาการที่ถูกต้อง. ทานยาแก้ปวด. รู้ว่าเมื่อไหร่ที่ควรจะโทรศัพท์หาแพทย์. เสริมสร้างนิสัยที่ทำให้มีสุขภาพดี. ล้างมือ. รักษาสุขอนามัยของสภาพแวดล้อมรอบตัว.
https://www.wikihow.com/Get-Rid-of-a-Cold-in-2-Days https://www.wikihow.com/Get-Rid-of-a-Cold-in-2-Days https://www.wikihow.com/Get-Rid-of-a-Cold-in-2-Days
Trying Effective Home Remedies Utilizing Medications Preventing Future Colds